CELEX: C2007/140/50
Language: fi
Date: 2007-06-23 00:00:00
Title: Asia T-120/07: Kanne 16.4.2007 — MB Immobilien ja MB System v. komissio

23.6.2007   
            
            
               FI
            
            
               Euroopan unionin virallinen lehti
            
            
               C 140/29
            
         Kanne 16.4.2007 — MB Immobilien ja MB System v. komissio
   (Asia T-120/07)
   (2007/C 140/50)
   Oikeudenkäyntikieli: saksa
   Asianosaiset
   
      Kantaja: MB Immobilien Verwaltungs GmbH ja MB System GmbH & Co. KG (edustaja: asianajaja G. Brüggen)
   
      Vastaaja: Euroopan yhteisöjen komissio
   Vaatimukset
   
               —
            
            
               komission 24.1.2007 tekemä päätös K (2007) 130 lopullinen, joka koskee Saksan valtiontukea N:o C 38/2005 (ex NN 52/2004) Biria-konsernille, on kumottava
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat moittivat komission 24.1.2007 tekemää päätöstä K (2007) 130 lopullinen, jolla komissio päätti, että kolme toimenpidettä, jotka koskevat Saksan valtiontukea Bike Systems GmbH & Co. Thüringer Zweiradwerk KG:lle, Sachsen Zweirad GmbH:lle ja Biria GmbH:lle (jäljempänä Biria AG), eivät sovellu yhteismarkkinoille.
   Ensimmäinen kantaja on Biria AG:n ja toinen kantaja Bike Systems GmbH & Co. Thüringer Zweirad KG:n oikeudellinen seuraaja. Kantajat toteavat, että kyseinen komission päätös koskee niitä suoraan ja erikseen.
   Kantajat vetoavat kanteensa perusteena ensisijaisesti yhteisön oikeuden loukkaamiseen sillä perusteella, että hyväksyttyä tukiohjelmaa on tulkittu virheellisesti. Tässä yhteydessä ne väittävät, että vastaaja ei ole ottanut päätöksensä perustaksi sen hyväksymään tukiohjelmaan sisältyvää vaikeuksissa olevan yrityksen määritelmää.
   Lisäksi komissio on rikkonut yhteisön oikeutta, koska se on arvioinut virheellisesti tosiseikkoja. Kantajat väittävät tältä osin, että ne yritykset, joita riitautettu päätös koskee, eivät vastoin vastaajan käsitystä olleet vaikeuksissa olevia yrityksiä sillä hetkellä, kun tuki myönnettiin.
   Lopuksi kantajat väittävät, että yhteisön oikeutta on rikottu, koska perusteluissa on huomattavia virheitä.